《送程给事知越州》
宋代·李綖

伏节要符惯远游，再朝金陛付牙筹。君王难识奇才晚，御史章言旧治优。

三峡路长收使旆，九江波迥改行舟。不须重赋西山好，归侍宸游十二楼。

作者简介：李綖，字子仪。仁宗嘉祐元年（一○五六）及嘉祐三年两次以秘阁校理考试国子监举人（《宋会要辑稿》选举一九之一二、一三）。神宗熙宁二年（一○六九）知苏州（明正德《姑苏志》卷三）。五年，为刑部郎中同判太常寺（《续资治通鉴长编》卷二三二）。七年，知明州（同上书卷二四七）。